
SC2019-6440/15.03.2019
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

 privind acordarea Titlului de "Ambasador Cultural al Municipiului Timişoara"
 domnului Ştefan Popa Popa‘s
Motivul emiterii proiectului de hotărâre
1. Descrierea situatiei actuale

Titlul de "Ambasador Cultural al Municipiului Timişoara" se acordă în baza HCL nr. 73 din data de 12.03.2019. Titlul de "Ambasador Cultural al Municipiului Timişoara" se acordă personalităţilor, din diverse domenii ale vieţii culturale, care prin acţiunile lor au participat semnificativ la viaţa culturală şi promovarea oraşului nostru şi care vor promova oraşul ca spaţiu al creativităţii, atât prin mobilitatea externă, cât şi prin găzduirea de evenimente internaţionale, rezidenţe şi proiecte de cooperare culturală internaţională.

2. Schimbari preconizate și rezultate așteptate



Imaginea Timişoarei, Capitală Europeană a Culturii în anul 2021, este construită şi reprezentată la nivel local, naţional şi internaţional de personalităţile ei culturale, persoane care, prin acţiunile lor au participat semnificativ la viaţa culturală şi promovarea oraşului nostru.
Menirea Titlului de "Ambasador Cultural al Municipiului Timişoara"  este aceea de a-i descoperi, de a-i pune în valoare şi de a acorda recunoşterea meritată tuturor acelora care şi-au pus amprenta asupra promovării municipiului Timişoara ca spaţiu al creativităţii, atât prin mobilitatea externă, cât şi prin găzduirea de evenimente internaţionale, rezidenţe şi proiecte de cooperare culturală internaţională.

Domnul Ştefan Popa Popa‘s, este Cetăţean de Onoare al Municipiului Timişoara, conform HCL nr. 112 din 1995.

În prezent este cetățean de onoare în 26 de orașe din țară şi a obținut 100 de premii. Pe plan internațional a fost medaliat de 58 de ori. Este membru al Fundației pentru Știință și Arte a Academiei Citta din Roma și membru al Asociației Artiștilor Plastici  din cadrul UNESCO. A creat Academia Popa’s, școala românească de caricatură. A publicat caricaturi în principalele ziare și reviste din toată lumea.

Dl. Ştefan Popa Popa‘s este unul dintre cei mai cunoscuţi caricaturişti români peste hotare şi nu întâmplător a fost ales printre cei opt Ambasadori ai Turismului Românesc alături de Grigore Leşe, Elisabeta Lipa, Ilie Năstase, Ivan Patzaichin, Gabriela Szabo, Iolanda Balaş Soter şi Gheorghe Zamfir.

Dl. Ştefan Popa Popa‘s reprezintă cu demnitate municipiul Timişoara la cele mai selecte întruniri de pe glob, iar ȋntreaga sa activitate duce la promovarea Timişoarei ca destinaţie culturală.

Alte informatii: -
3. Concluzii

Ţinând cont de cele enumerate mai sus, apreciez ca fiind oportună promovarea proiectului de hotărâre privind acordarea Titlului de "Ambasador Cultural al Municipiului Timişoara" domnului Ştefan Popa Popa‘s şi supun dezbaterii Consiliului Local documentaţia aferentă.

